Ο Κασιδιάρης έκανε ένα 22λεπτο σώου – με την ανοχή του νεοδημοκράτη αντιπροέδρου της Βουλής Τραγάκη – προκειμένου να “συγκλονίσει” το ακροατήριο. Ατύχησε βέβαια, διότι την ίδια ώρα η κυβέρνηση αναγκαζόταν σε άτακτη υποχώρηση στα αιτήματα του απεργού πείνας Νίκου Ρωμανού και κανείς δεν έδειχνε να ακούει τον υπόδικο νεοναζί. Η υπόθεση Ρωμανού στοιχειώνει τους Χρυσαυγίτες γιατί ξεγυμνώνει τη σκληρή αλήθεια: για το δικαίωμα στην εκπαίδευση ενός 21χρονου αναρχικού ξεσηκώθηκε ένα τεράστιο κίνημα αλληλεγγύης με δεκάδες χιλιάδες κόσμου στο δρόμο, ενώ αντίθετα για την προφυλάκιση του Μιχαλολιάκου και της μισής κοινοβουλευτικής ομάδας της Χρυσής Αυγής συγκεντρώθηκαν έξω από τη ΓΑΔΑ 200 άτομα.